
1. Aucasin-röl és Nicolete-röl szólok: 

fényes arcú hívéért. 

Szép ének lesz, csodaszép, 
illő, míves, szőtt beszéd ; 

q Haliga, mondok szép regét, bárki istenadta nép 

ha ki útján sírva lép 
vagy kit kórság nyögni tép, 
csak figyelje e regét 

örömét és bánatét, s újra víg lesz, újra ép, 

két szép kicsi gyerekét, 

Aucasin s Nicoletét, 
a fiú gyász életét, 
nagy próbái seregét oly szép ének ez. 

2. Most szót mondok, mese-szót és rege-szót: 

CJ arról, hogy Valence grófja, Bougars nevezetű, háborút kezdett 
Biaucaire grófjával, Garinnel, oly fölöttébb nagy és csuda és ha- 
lálos háborút, hogy nem virradóit nap, melyen a város kapuit, falait 
és sorompóit meg ne támadta volna száz lovagjával és tízezer 
lovas és gyalogos egyéb vitézével, égetvén a gróf földeit, dúlván 
országát s öldökölvén népét. Biaucaire grófja, Garin, öreg és törő- 
dött ember volt, ideje eljárván. Örököse, fiú avagy leány, nem élt 
több, egyetlen zsenge úrfin kívül. Ez pedig olyan volt, amint nék- 
tek elmondandom. A gyermek Aucasin nevet nyert; szép, nemes, 
nyúlánk termetű fiú volt: formás lábszárú és lábú, deli testű és 
karú. Szőke haja finoman göndörödött, szemei ragyogtak és ne- 
vettek, orcája kedvesen fénylett, orra igen helyes kiállású volt, 
erényei pedig oly nagyon bővelkedök, hogy benne semmi rosz- 
szaság nem találtatott, csak csupa jó. Azonban a szerelem, mely 
mindeneket legyőz, oly erős úrrá lön rajta, hogy emiatt lovaggá 
sem akart lenni, sem fegyvert fogni, sem tornákra elmenni, sem 
más hozzája illő dolgokat cselekedni. Apja és anyja így szóltak 
hozzá: „Fiam, imhol fogj fegyvert s pattanj paripára, országodat 
oltalmazni, seregidet vezérleni. Ha magok közt látandnak, vité- 
zebbül védelmezik éltöket és javaikat s épenúgy a te földeidet és 
az enyémet. “ „Atyám, feleié Aucasin, mily beszédek ezek? Isten 

ne adja meg semmi könyörgésem, hahogy előbb lovag lennék s 
lóra szállván harcba mennék, holott is lovagokat győznék meg, 
avagy azok engem, míg édes felemet, Nicoletet kit fölöttébb sze- 
retek, nékem páromul nem adod." „Fiam, feleié a gróf, ebből 
semmi sem lészen. Vesd ki elmédből Nicoletet, mivelhogy ő csu- 
pán fogoly leányzó, ki idegen főidről került ide. Városunk ispánja 
szaracénoktól vette meg s úgy hozta közénk, felnevelte, megke- 
reszteltette s leányává fogadván, mihamarább egy becsületes 
ifjúhoz adja, ki is tisztességgel eltartandja. Néked ővele semmi 
dolgod, s ha házasúlni kívánnál, valamely király vagy gróf leá- 
nyát szerzem meg párodúi. Nincs oly rangbéli úr francia földön, 
kinek leánya, ha úgy akarnád, tiéd ne lehetne." „Ej, atyám! 
feleié Aucasin, vájjon lehet-é oly nagy tisztesség e világon, me- 
lyet ha az én édesemre, Nicolete-re ruháznának, nem a legjobb 
helyen volna őnála? Ha akár Konstantinápoly vagy Németország 
császárnéjává tennék, akár francia avagy angol királynévá, még 
az is csekély rang lenne az ö számára, oly nemes, finom és min- 
den jókkal tündöklő leányzó az én Nicoletem." 

3. Most ének következik: 

9 

<J Biaucaire-i büszke várba, pogány adta szolgaságra. 
Aucasin ott jött világra, Ha fogad fáj házasságra, 

Nicolete, a karcsú árva ott az a sok rangos dáma!" 

ott lön hü szivébe zárva. „Anyám, minden szó hiába, 

Apja szidta, ö csak állta, Nicoletenek nincsen párja, 

anyja feddte, azt se bánta: karcsú teste, szép orcája 

„Rossz fiú, ez mégse járja! fűti szivem tiszta lángra 
Nicolete szép, jó leányka, s nincs szivemnek másra vágya, 

de Carthago a hazája, ö oly ritka szép ! " 

4. Most szót mondok, mese-szót és rege-szót: 

Mikor Biaucaire grófja, Garin, látta, hogy fiát, Aucasint Nico- 
lete szerelmétől el nem hajlíthatja, elment a város ispánjához, 
aki hűbéres szolgája volt, s igv szólt hozzá: „Ispán úr, küldd el 
fogadott leányodat, Nicoletet Átkozott legyen az ország, ahonnan 
országunkba került! Mert általa veszítem el Aucasint aki nem akar 

lovaggá lenni, sem egyéb hozzája illő dolgot cselekedni. Tudd 

meg azt is, hogy ha ama leányt kezeimbe keríthetem, máglyán 
égetem el s magadnak is gonoszéi lészen dolgod. “ „Uram, feleié az 
ispán, igen szomorít engem, hogy az úrfi itt jár-kél s beszélget azzal 
a leánnyal. Nicoletet pénzen vásároltam, hogy felnevelvén és meg- 
keresztelvén, gyermekemmé fogadjam s majdan egy becsületes 
ifjú feleségéül rendeljem, ki tisztességgel eltartsa. A te fiadnak, 
Aucasinnek, véle semmi dolga nem lehet Mivel azonban úgy kí- 
vánod és akarod, messzi országba küldöm a leányt, ahol az úrfi 
szemei öt soha többé meg nem láthatják." „Úgy vigyázz, feleié 
a gróf, e dologból még nagy bajod ne származzék!" A két úr ak- 
kor elvált egymástól. Az ispán pedig igen gazdag ember volt s 
vala néki egy díszes kastélya, kerttel körülövezve. Ide vitette 
Nicoletet, a magas emelet egyik szobájába, társáúl és cselédjéül 
egy öreg asszonyt rendelvén, valamint ellátván őket kenyérrel, 
hússal, borral és minden egyéb szükségesekkel. Az ajtót annak- 
utána elpecsételteté,hogy senki azon ki s be ne járhasson. Csak egy 
kis ablakuk nyüt a kert felé, melyen némi levegő jutott hozzájuk. 

5. Most ének következik: 

q Nicolete csak ült bezárva 
bolthajtásos nagy szobába, 
dísszel ékes volt e szála, 
falán képek csudasága. 

Márványköves ablakába 
kikönyökölt a leányka. 

Szép volt haja szőke szála, 
szemöldöke hajolása, 
arca fénye s tisztasága, 
nincs, ki szebb lehetne nálal 
Néz ki a sok lombos ágra, 
bimbóját rá rózsa tárja 
szól a rigók víg nótája, 

6. Most szót mondok, mese-szót és rege-szót: 

€f Nicolete mint hallottátok és megértettétek, fogságban ült, be- 
zárva a szobába. A hír pedig szájról-szájra kelt, határról határra, 
hogy Nicoletenek nyoma veszett. Némelyek azt mondták, hogy 


Ö meg így sír: „Óh én árva! 
jaj, de korán estem gyászba! 
Mért kell ülnöm így bezárva 
bolthajtásos nagy szobába? 
Jaj, Aucasin, úrfi, drága, 
ez hát szivünk mátkasága? 
Szíved szivem- nem utálta, 
azért vagyok ide zárva 
bolthajtásos nagy szobába, 
azért estem kora gyászba, 
de, Szűz Mária fiára ! 
máskép lesz ez nemsokára, 
csak szökhessem el!" 

világgá menekült, mások azt beszélték, hogy Biaucaire grófja 
megölette. Olyik embernek tán kedvére is volt a hír, Aucasin azon- 
ban bezzeg nem örült, hanem beállított az ispánhoz és így szólt: 
„Ispáir úr, mit tettél az én édesemmel, Nicolete-tel, akit én leg- 
jobban szeretek ezen a vüágon? Elvitetted és elraboltad tőlem? 
Tudd meg azonban, hogyha én most ebbe beléhalok, vesztemért 
neked kell számot adnod s méltán, mivel te gyilkolsz meg engem, 
tulajdon két kezeddel, elrabolván tőlem azt, akit ezen a vüágon 
legjobban szeretek . 41 „Szép úrfi, feleié az ispán, hagyjuk eztl Ni- 
colete fogoly leány, akit idegen földről hoztam ide s pénzemen 
váltottam meg a szaracénoktól, hogy felneveljem, megkeresztel- 
tessem s leányomul fogadjam. Egy szép napon majd feleségül is 
adom egy becsületes ifjúnak, aki tisztességei eltartsa. Neked semmi 
dolgod vele, kérd meg inkább valamelyik király vagy gróf leányát. 
Mi hasznod is volna belőle, ha szegénykét szeretőddé csábítanád 
s ágyasoddá tennéd? Csak azt érnéd el, hogy lelked örökkőn- 
öi;ökké a poklokon égne s a paradicsomba soha bé nem juthatnál. “ 
„Mi gondom a paradicsomra I Nem akarok oda jutni, csak Nico- 
lete legyen az enyém, az én édes felem. Mert a paradicsomba csak 
azok mennek, akiket most itt elsorolok. Az öreg papok és a vén 
sánták és nyomorékok mennek oda, akik egész nap és egész éj- 
szaka az oltár előtt, meg a régi kriptákban gömyedeznek, koszos 
köpenyekbe és piszkos rongyokba öltözködve, s úgy halnak meg, 
ruhátlanúl, mezitlábosan és csupasz combbal, kivetetten, éhezve, 
fázva és nyomorúságban. Ezek mennek a paradicsomba és ezek- 
kel semmi közöm. Inkább a pokolba szeretnék menni, mert oda- 
jutnak a tudós emberek, meg a deli lovagok, akik vitézi tornákon 
meg derék háborúkban vesztek el, odajutnak a nyalka apródok és 
a nemes urak. Vélük akarok tartani én is. És odamennek a finom, 
szép hölgyek, akik féijuruk mellé két vagy három barátot is tar- 
tanak, és odajut minden arany és ezüst, minden tarka köntös és 
drága szürke prém. Odajutnak a hárfapengetök és tréfacsinálók 
és a vüág minden királyai. Velük akarok tartani, csak az én édes 
felem, Nicolete is velem legyen . 44 „Már pedig, feleié az ispán, 
hiábavaló minden szavad, mert Nicoletet sohasem látod többé. 
Ha szólhatnál vele s atyád megtudná, öt is meg engem is tű- 
zön süttetne s magadnak is gonoszúl lenne dolgod . 44 „Nagy 

szomorúság ez nekem, u feleié Aucasin. S nagy búsan otthagyta 
az ispánt 

7. Most ének következik : 

Q Megy Aucasin s lépte gyász, „Nicolete, te szép, ha állsz, 
mint kit szörnyű gond igáz, szép ha kelsz és szép ha jársz, 
kedves arcért gyötri láz. szép ha víg vitára szállsz, 

Nincs sebére jobbulás, szép ha csókra, bókra vársz, 

nincs jó szó, se gyógyulás. szép ha kart ölelni társz, 

Váija a szülői ház, bánat éretted csigáz, 

lépcsőin föltétováz, érted leszek síri váz, 

bús szobáján eltanyáz, bús szivemnek jaj be fájsz, 

kedveséért m ély fohász nővérkém, szivem ! “ 

ajakára fuvoláz: 

8. Most szót mondok, mese-szót és rege-szót: 

<J Miközben Aucasin szobájában ült, édes Nicolete-jén búslakodva, 
azonközben Valence grófja, Bougars, semmiben sem feledke- 
zett meg háborúja folytatásáról s egybegyüjtvén lovas és gyalog 
szolgáit, a vár alá vonúlt, hogy megostromolná. Nosza lön nagy 
lárma és futkosás, a lovagok és apródok felfegyverkeztek s a kapuk- - 
hoz és a fellakra sereglettek, megvédeni a várat, míg a polgámép a 
bástyafogak mögé húzódott, kövek és hegyes karók ledobálására. 
Miközben pedig az ostrom dühösen és javában folyt, Garin gróf, 
Biaucaire ura, belépett a szobába, ahol a gyásznak esett Aucasin 
édes Nicolete-jét siratta, akit olyigen szeretett. „Ej, fiam, szólt a 
gróf, mily gyáva és nyomom dolog, hogy nyugton nézed, mint 
rontja az ellenség váradat, mely messzi földön a legszebb és leg- 
erösebblTudd meg, hogyha elveszíted a várat, örökséged is odavész! 
Fiam, fogj tehát fegyvert és pattanj paripára. Védd meg földedet, 
segítsd a hadinépet, kelj csatára, ha nem is ölsz meg egyetlen el- 
lenséget sem s azok sem téged. Ha a katonák magok közt látnak, 
vitézebbül védik meg javaikat s életüket, s éppenúgy a te földedet 
is, meg az enyémet. Te oly nagy és erős fiú vagy, hogy ennyit 
könnyen megtehetsz és meg is kell tenned! “ „ Atyám , feleié Aucasin , 
mily beszédek ezek? Mondom, isten ne adja meg semmi könyör- 
gésem, hahogy előbb lennék lovag s lóra szállván harcba mennék, 

• ••• 

VUlj 


Digitized by 



Original from 

UNIVERSITYOF CALIFORNIA 



I 


holott is lovagokat győznék le, vagy azok engem, míg édes fele- 
met, Nicoletet, kit fölöttébb szeretek, páromúl nem adod/ „Fiam, 
feleié a gróf, ebből semmi sem lészen. Inkább elszenvedem örök- 
ségem pusztúlását s minden javam vesztét, semhogy Nicoletet 
asszonyoddá és feleségeddé tedd. M Azzal megfordúl. Mikor Aucasin 
látja, hogy elmegy, visszakiáltja. „Atyám, szól Aucasin, gyere 
vissza. Kössünk alkut! “„Miféle alkut, fiacskám?" „Fegyvert fogok 
és harcra szállók, azzal a feltétellel, hogy ha isten épségben és 
egészségben visszavezérel, megengeded látnom édes Nicolete- 
emet, csak annyi időcskére, míg véle két vagy három szót vált- 
hatok s néki egyetlen csókot adhatok." „Megengedem," szól az 
atya. Meg is esküszik szavára s Aucasin fölvidúl. 

9. Most ének következik: 

q Hallja vígan Aucasin, pajzsát, dárda nagy nyelét, 

hogy jutalma csók leszen, nézegeti kengyelét: 

százezer font aranyért símul-é a talp alatt? 

nem cserélné ezt a bért Szép levente így halad, 

Harci ruhát nosza kért kedvesére gondolón 

s fedi már is büszke vért: sarkantyút ád indulón, 

jön rá bélelt sodronying, lovának csak ennyi kell, 

sisaktolla úszva ring, a nyüt kapun kiszökell, 

kardja dísze gomb, kerek, föl, csatára hát! 

emeli arany nyereg; 

10. Most szót mondok, mese-szót és rege-szót: 

4 Aucasin, amint hallottátok és megértettétek, állig fegyverben, 
lovára ült Istenem! mily pompásan illett álla alá a pajzs, fejére 
a sisak s bal csípőjére a kard kötése. Nagy és erős legényke volt, 
szép és finom és formás, a ló pedig, melyen ült, izmos és tüzes. 
A legényke ügyesen ugratott ki a kapu közén. Ne gondoljátok 
ám, hogy szarvasmarhák, tehenek és kecskék zsákmányolásán 
törte fejét, vagy hogy valamely ellenséges vitézzel szembeszállóit, 
az meg övele. Dehogyis! Semmi ilyes nem járt eszében s egyre 
csak édes Nicolete-jére gondolt, úgyannyira, hogy lova gyeplőit 
eleresztvén, minden tennivalójáról elfeledkezett. A ló azonban, 
érezvén a sarkantyút, a harci kavarodásba ragadta, egyenesen az 

ellenség közé. Azok pedig minden oldalról kezeiket nyújtogatták, 
hogy elfogják az úrfit. Elszedték pajzsát és lándzsáját, majd ló- 
halálában elnyargaltak vele, útközben tanácskozván, mily halállal 
oltsák ki életét. Mikor Aucasin ezt hallotta: „Jaj istenem — mondá 
— drága teremtöm ! íme ezek az én halálos ellenségeim, akik most 
magukkal visznek s le fogják vágni a fejemet I És ha egyszer a 
fejem le lesz vágva, sohasem beszélhetek többé édes Nicolete- 
emmel, akit mindenek fölött szeretek. De itt van még az én jó 
kardom és pihent és jó lovamon ülök I Ha most Nicolete-ért ma- 
gamat meg nem védem, ne adja isten, hogy ö még valaha is 
szerethessen ! * A legényke nagy volt és erős, a ló pedig, melyen 
Olt, jómozgású. Fogta tehát kardját és elkezdett jobbra és balra 
vagdalkozni, sisakokat, orrvédő vasakat, kezeket és karokat szelve 
és nyesve, oly vérengzéssel, mint mikor a vadkan esik a támadó 
falkának az erdőn. így ejtett el közülük tíz lovagot, hetet pedig 
megsebesített, aztán lóhalálában vágva át magát a kavarodáson, 
karddal kezében visszafelé nyargalt Mikor Bougars gróf, Valence 
ura, hallotta, hogy most viszik akasztani ellenségét, Aucasint, 
arra felé tartott s Aucasin nyomban megismerte. Fogta kardját s 
úgy a gróf sisakjára vágott, hogy fejét jócskán megsebezte. Az 
elkábult Bougars földre esett, Aucasin pedig, kezet vetvén rá, 
sisakja orrvédőjénél fogva atyja elé vezette. „Atyám, szólt Aucasin, 
íme itt a te ellenséged, aki oly nagy háborút viselt ellened s oly 
sok bajt zúdított rád. Húsz évig tartott ez a háborúság és senki- 
fia végét vetni nem tudta." „Drága fiam, feleié a gróf, mindig is 
ilyen hősi zsengeségü tetteket kellett volna végbevinned s nem 
bolondságokon jártatni elméd." „Atyám, szólt Aucasin, ne kezdj 
újra prédikációkba, hanem teljesítsd be ígéretedet." „Hűm, miféle 
ígéretet, fiacskám?" „Ejnye, atyám, hát már elfeledted? Fejemre 
mondom, ha te el is feledted, én nem felejtem el soha, mivel 
igen idenött a szivemhez. Nem igérted-é meg nekem, hogy ha 
fegyvert fogok és harcra szállók, s isten épségben és egészség- 
ben hazavezérel, megengeded nekem az én édes felem, Nicoletem 
látását, valamígvéle két-három szót szólhatok. Azt is megígérted, 
hogy egyszer meg is csókolhatom s ezt az ígéretet be kell telje- 
sítened." „Én ígértem volna ilyet? — szólt az atya. — Isten ne 
legyen megsegítöm, ha állok ennek az ígéretnek. És ha Nicolete 

itt volna, tűzön süttetném, s neked is ugyan gonoszúl lenne dol- 
god." „Ez az utolsó szavad?" — kérdezte Aucasin. — „Isten 
engem úgy segéljen, ez!" — feleié az atyja. — „Nohát, szólt 
Aucasin, igen keserülöm, hogy ilyen öreg ember ekkora hazug 
lehet. Valence grófja — mondta Aucasin — én téged elfogtalak!" 
„Való igaz, urfi!" — feleié a gróf. „Adj rá kezet" — szólt Aucasin. 
„Szívesen, urfi." És kezét kezébe csapta. „Tégy fogadást — szólt 
Aucasin — , hogy életed egy napját sem mulasztod, hanem min- 
denkor atyám romlását munkálod, tectét és javait rongálván. * 
„Istenemre, úrfi — feleié a gróf — ne csúfolódj velem, hanem 
szabj rám illő váltságdíjat. Nem kérhetsz annyi ezüstöt és aranyat, 
harci lovat avagy sétáló paripát, tarka köntöst és szürke prémet, 
vadászebet avagy sólymot, amit meg ne fizetnék." „Mit beszélsz? 

— szólt Aucasin — elismered-é, hogy foglyomúl ejtettelek?" — 
„Igen, úrfi!" — felelte Bougars gróf. „Isten engem úgy segéljen, 

— szólt Aucasin — hogyha nékem fogadást nem téssz, fejedet 
leröpítem." „Úgy hát, isten nevében — felelte a gróf — mindent 
megfogadok, amit csak kívánsz. * És fogadalmat tön, mire Aucasin 
visszaültette lovára, maga másikra ülvén, s elkísérte, mígnem 
biztos helyre jutott. 


11. Most ének következik: 


Q Mikor látta gróf Garin, 
hogy az ifjú Aucasin 
nem felejti kedvesét, 
ékes arcú jegyesét, 
megnyittatta egy setét 
márványpince rejtekét, 
odazárta gyermekét 
Ott a mélyben Aucasin 
sírt, ahogy még sohasem, 
sóhajtott keservesen, 
sóhajtása millióm : 
„Nicolete, te liliom! 
Fényes arcú kedvesem, 
szölöízü édesem, 
kis csészém, borlevesem! 


Volt egyszer egy idegen, 
hazája volt Limosin, 
tengett-lengett betegen, 
sínylett-sorvadt szüntelen, 
ágya mélyén csüggeteg 
haldokolt a nagybeteg. 
Akkor ottan kedvesem 
elsuhantál csöndesen : 
látta, hogyan emelint 
sarkad hosszú hermelint, 
látta vállacskád, amint 
gyolcsa hó színével int 
s ím, meggyógyúlt hirtelen, 
ép lett, mint még sohasem, 
ágyát hagyta üresen, 

haza is ment sebesen, ki gyűlölhet? Senkisem I 

frissen, egészségesen. Érted rejt most itt a mély 

Liljomocskám, kedvesem, márványöblü pince-éj, 
szép ha kelsz és szép ha jársz, itt sirok keservesen, 
szép ha szólsz és csókra vársz, meg is halok, azt hiszem, 
szép ha kart ölelni társz, érted édesem ! “ 

12. Most szót mondok, mese-szót és rege-szót: 

Q Aucasin, mint hallottátok és megértettétek, fogságban ült, Nico- 
lete pedig, távol tőle, egy másik szobában. Volt pedig akkor 
nyáridö, május hava, mikor a napok langyosak, hosszúak és 
ragyogók, az éjszakák meg csöndesek és derültek. Nicolete egyik 
éjszaka, ágyában feküdvén, nézte a holdat, mily fényesen süt be 
az ablakon s hallgatta a csalogányt, mUy édesen csattog a kert- 
ben. És megemlékezett Aucasinről, édes feléről, kit olyigen sze- 
retett Elgondolkodott Garin grófról is, Biaucaire uráról, ki oly 
halálosan gyűlöli, s megértette, hogy itt sokáig nem maradhat, 
mert ha valaki megjelenti ezt a grófnak, Garin halálnak halálával 
halatja. Észrevette, hogy az őrizetére rendelt öregasszony mélyen 
aluszik. Akkor felkelt, legszebbik selyemrokolyáját felöltötte, s 
ágya lepedőiből s törülköző keszkenőiből tőle telhetőn hosszú 
kötelet fonván, az ablakfélfán megcsomózta. így ereszkedett alá 
a kertbe, holott is, a fü igen harmatos lévén,* egyik kezével elől, 
másik kezével hátúi emelte fel szoknyáját s úgy suhant tova. 
Nicolete-nek szőke és finoman bodorodó haja volt, ragyogó és 
nevető szemei, csinos arcocskája, kecses szökellésü és állású orra, 
pirosló szájacskája, pjroslóbb, mint a nyári cseresznye, fehér és 
apró fogacskái, s kemény mellecskéi, melyek úgy dudorodtak 
köntöse alatt, mint két dió. Csípői táján oly karcsú volt, hogy két 
kezetek araszával átfoghattátok volna, s a margaréta -virágok, 
melyeket lábaujja eltiport s melyek aztán lábafejére ráhanyatlot- 
tak, egészen feketéknek látszottak lába és lábszárén színéhez 
képest, olyigen fehér volt a leányzó. Ellopózott a hátúlsó ajtóhoz 
s megnyitván, kijutott a biaucaire-i utcákra, holott is a nagy 
holdvilág miatt az árnyékos oldalon haladván, egyszerre csak 
ama toronyhoz ért, melybe kedvesét bezárták volt. A torony körül 
pedig hellyel-hellyel támasztó gyámok voltak s Nicolete meghú- 

zódott az egyik oszlop mögött, köpenyegébe is eltakarózván. 
Fejét az ósdi és düledezö torony egyik réséhez hajtotta, úgyhogy 
meghallhatta, miképen sír és fohászkodik odabent Aucasin, éde- 
séért keseregvén, kit olyigen szeret vala. S minekutána elegendő 
ideig hallgatta, megszólalt. 

13. Most ének következik: 

Q Fényes arcú Nicolete gyűlöl minden rokonod, 

hallja az oszlop megett, kedvesed hát elmegyen, 

Aucasinj e mint zokog, messzi túl a tengeren ! “ 

sűrű könnye mint buzog ; Most egy fürtjét lenyesi, 

Nicolete most szóba fog: pincemélybe leveti, 

„Drága úrfi, Aucasin, Aucasinje fölveszi, 

kis lovagom, édesem, simítja, dédelgeti, 

mért sírsz ily keservesen, könnyel, csókkal öntözi, 

mért búgsz értem könnyesen, kebelébe elteszi, 
úgyse léssz enyém sohsem I s újra folynak könnyei 
Édesapád, lásd, konok, Nicolete-jeért 

14. Most szót mondok, mese-szót és regeszót: 

q Mikor Aucasin meghallotta, hogy Nicolete más országba akar 
elbújdosni, nem tudott hová lenni felindúlásában. „Drága édes 
felem — szólt — ne menj el, mert abba belehalnék. Az első 
ember, aki megpillantana, nyomban elragadna s ágyába vivén, 
szeretőjévé tenne. És ha úgy esnék, hogy másvalaki ágyában 
feküdnél, nem az enyémben, ingyen se véld, hogy addig vámék, 
mig kést találok, megforgatni szivemben. Úgybizony, nem vámék 
addig, hanem csak elrohannék, valamíg egy kemény falhoz vagy 
fekete köhöz kerülök, melybe fejemet verhessem, szemem kiszök- 
kenéséig s velőm kiloccsanásáig. Mert inkább halnék ilyen halált, 
semhogy más ember ágyába feküdj és nem az enyémbe." „Jaj, 
— feleié Nicolete — nem tudom elhinni, hogy annyira szeretsz, 
amint mondod ; én azonban jobban szeretlek téged, mint te engem. * 
„Nem, nem — szólt Aucasin — semmiképen sem lehet az, én 
édes felem, hogy te engem annyira szeress, mint én téged. Asszony 
sohasem szeretteti annyira a férfit, mint férfiú az asszonyt Mert 

az asszony szerelme a szemében van és a melle bimbócskájában 

s a lába ujja hegyében, a férfiú szerelme pedig szivébe van elplán- 
tálva és onnan soha ki nem jöhet. * Azonközben, míg Aucasin és 
Nicolete így beszélgettek, a város éjjeli önzői már jöttek lefelé az 
utcán, kivont kardjukat köpönyegük alatt rejtegetvén. Mivelhogy 
Garin gróf megparancsolta nekik, hogy Nicoletet, valahol érik, 
mindjárt megöljék. A katona pedig, aki a torony tetejében vigyázott, 
látta őket közelébb jönni s hallotta, hogy egymásközt Nicolete-röl 
beszélgetnek, miképen ölhetnék meg. „Úristen! — mondá az őriző 
vitéz — müy nagy kár lenne ily szép leányzóért, ha megölnék! 
Igen dicséretes dolog volna tehát, ha szólhatnék hozzá, úgyhogy 
az üldözök észre ne vegyék s öt vigyázatosságra inthetném. Mert 
ha öt megölik, az az én ifjú uramnak, Aucasinnekis halálát okozná, 
ami pedig igen igen öreg hiba lenne." 

15. Most ének következik: 

Akkor ott az őr, a hú, kedveseddel szólam, 

bátor lelkű, jószivü, kit a bú halálba hí. 

fogja, egy percet se veszt, Ám most gyilkos nép kutat, 
s nyájas, szép énekbe kezd: Szimatolja az utat, 

„Szép kisasszony, tiszta szív, köpenyükbe rejtve tőr: 
karcsú lányka, drága hív, jól vigyázz hát, int az őr! 

szőke fürtű, hó fogú, les rád zord veszély ma, száz, 

édes szemű, mosolyú, bús halál és szörnyű gyász, 

látom, szived vágya mi, lányka, jól vigyázz ! “ 

16. Most szót mondok, mese-szót és rege-szót: 

9 „ Óh, mondá Nicolete, legyen áldott atyád és anyád lelkének nyu- 
govása, amiért ily szépen és nyájasan szóltál most hozzám. 
Isten segítségével vigyázni fogok magamra, és isten is vigyázni fog 
reám. “ Azzal bebürkolózott köpenyegébe, az oszlop árnyékába hú- 
zódván, míg az üldözők elhaladtak. Azután búcsút mondott Aucasin- 
nek s ment, mendegélt, egészen a vár külső faláig. Ott egy omladé- 
kos helyen, mely kosárfonattal volt kitöltve, felkapaszkodott, míg- 
nem átjutott a falnak árok felé néző oldalára, holott is lepillant- 
ván, a meredek mélységtől igen megiszonyodott „Jaj, istenem, 
mondá, édes teremtőm ! Ha most leugrom, nyakam töröm, ha meg 
itt maradok, reggelre elfognak s tűzön sütnek meg. Mégis, inkább 

haljakmeg azonnal, semhogy holnap bámész nép jáijon csudámra. “ 
Kereszt jelét vetvén fejére, alácsúszott az árokba s míg annak aljáig 
ereszkedett, szép kezecskéi és lábacskái, melyek soha sebet nem 
ismertek, igen megzúzódtak és felhorzsolódtak, vagy tizenkét he- 
lyen vér is serkedvén belőlük. Mindazáltal nem érezett semmiféle 
sajgást avagy fájást, szive nagy rettegésében. S ha keserves volt 
az árokba lejutása, még keservesebben esett kimenekednie onnan. 
Mégis, eszébe vévén, hogy itt maradnia nem jó volna, egy hegyes 
karót keresett, melyet az ostrom idején vetettek alá a vár védői 
s lépésről lépésre ebbe kapaszkodván nagy fáradsággal felvérgő- 
dött az árok szélére. Ott pedig, két nyülövésnyire, rengeteg erdő 
kezdődött, hosszában is, széltében is harminc mérföldes kiterje- 
désű, tele vadállatokkal és kígyófajzattal. Nicolete igen félt be- 
menni az erdőbe, rettegvén a gyilkos szörnyetegektől, másfelől 
azt is meghánytorgatta elméjében, hogy ittmaradásával vissza- 
vinnék a városba és megégetnék. 

17. Most ének következik: 

q Fényes arcú Nicolete, ha meg várok reggelig, 

állva az árok felett, búvóhelyem fellelik, 

ejt keserves könnyeket, üldöző raj rámtalál, 

esdve Jézust emleget : testem váija tüzhalál ! 

.Ég királya, szent egek, így hát inkább, szent egek, 

jaj, most már hova legyek? lepjen el a rengeteg, 

Hogyha erdőn át megyek, . farkasok hadd tépjenek, 
farkas fal föl, mit tegyek? oroszlánok nyeljenek, 

Oti oroszlán, vadkan itt semhogy itt rámleljenek, 

feni fene fogait ; s visszavigyenek ! “ 

18. Most szót mondok, mese-szót és rege-szót: 

Q Nicolete, mint hallottátok, igen keservesen panaszkodott Aztán 
lelkét istennek ajálván, tovább indúlt s eljutott a rengeteg erdőbe. 
Nagyon mélyre nem merészkedett félvén a vadállatoktól és a kí- 
gyóktól, hanem elbújt egy sürü bokorba, ahol is elnyomta a buz- 
góság s kora reggelig szunnyadozott így, mikor a pásztomép előjött 
a városból, nyáját az erdő és a folyóvíz közé terelvén, ök maguk 
félrébb vonúltak, egy igen szép forrás mellé, mely az erdő aljában 

fakadt s köpenyüket kiterítvén, kirakták rája kenyerüket. így edde- 
géltek, mikor is Nicolete, a madarak és a pásztorok szavára fel- 
serkenvén, közéjük sietett. „Szép fiúcskák, szólt, adjon isten jó- 
reggelt!" „Néked is,“ feleié az egyik, aki beszédesebb volt a töb- 
bieknél. „Szép fiúcskák, szólt Nicolete, ismeritek-é Aucasint, Garin 
úrnak, Biaucaire grófjának a fiát? - „Igen, igen, nagyon jól ismer- 
jük. - „Az isten szerelméért, szép fiúcskák, szólt Nicolete, mond- 
játok meg neki, hogy ebben az erdőben van egy vad; jöjjön hát 
ide s vadásszon rá, mert ha elfoghatja, száz arany tallérért sem 
adná el egyetlen porcikáját sem, de még ötszázért sem, sem semmi 
kincsért - A pásztorok pedig, Nicoletet látván, egészen elkápráz- 
tak az ö nagy szépségén. „Ezt mondjam neki? szólt közülök az, 
amelyik beszédesebb volt a többinél. Átok annak a fején, aki Uyet 
mond és aki Aucasinnek ezt elbeszéli. Csalfaság minden szavad, 
mert ebben az erdőből nincs olyan vad, se szarvas, se oroszlán, 
se vadkan, amelyiknek akármely részéért többet adnának két vagy 
legfeljebb három polturánál, már pedig te nagy kincseket emle- 
getsz! De átok annak a fején, aki elhiszi a szavad, s aki Auca- 
sinnek ezt elbeszéli ! Tündér vagy te, semmi szükségünk a társa- 
ságodra, menj hát utadra ! “ „Jaj, szép fiúcskák, szóltNicolete, mégis, 
mondjátok meg neki ! Annak a vadnak olyan orvossága van, amitől 
Aucasin sebei mindjárt meggy ógyúlnak. És imhol az erszényemben 
öt garas, ez a tiétek, ha szóltok Aucasinnek. Három napon belül 
kelletik néki vadászatra jönnie, mert ha három nap alatt ama vadat 
fel nem találja, sebei soha meg nem gyógyúlhatnak. “ „Hát jó, 
szólt a pásztor, add ide a garasaidat s ha Aucasin erre jön, szó- 
lunk neki, helyébe azonban nem megyünk. - „Isten fizesse meg! - 
szólt Nicolete. S búcsút vévén a pásztoroktól tovább indúlt 

19. Most ének következik : 

Fényes arcú Nicolete 
pásztoroktól elsiet, 
veszi útját szaporán 
lombos erdő sátorán, 
százéves fák agg során, 
míg egy helyhez érkezik, 
ahol hét út ágazik, 

más vidékre mindenik. 
Fontolgatja Nicolete: 
Aucasinje nem feled? 
ahogy mondta, úgy szeret? — 
Liliomot sorra szed, 
mellé magyal-levelet 
lombból tákol fedelet: 

áll a lugas ékesen, s rá gondolva kedvesen 

szebbet nem rak senkisem ! itt egy kicsit nem pihen, 

Ott nagy esküvést teszen, többé párja nem leszen 

hogy, ha jönne Aucasin s ö sem az övé. 

20. Most szót mondok, mese-szót és rege-szót: 

Nicolete, mint hallottátok és megértettétek, fölöttébb szépen és 
csinosan rakta fel lugasát, kívül és belül virágokkal és lombok- 
kal ékesítvén. Annakutána a lugas mellett egy sűrű bokorban húzó- 
dott meg, kíváncsian várván, Aucasin mit lészen feendö. És minden 
tájon és vidéken az a hír és szóbeszéd szállt tova, hogy Nicolete- 
nek nyoma veszett Némelyek mondása szerint világgá ment, má- 
sok azt beszélték, hogy Garin gróf megölette. Tán akadt olyan is, 
aki örült ennek a hímek, Aucasin azonban bezzeg nem örült. Atyja 
pedig, Garin gróf, elóhozatta ötét a fogságból s országa lovagjait 
és úrihölgyeit egybegyüjtvén felettébb gazdag ünnepséget csapott 
hogy fia, Aucasin, valamiképen megvidámodjék. Noha az ünnep- 
ségen sokan hemzsegtek, Aucasin búsan és elkeseredve vonúlt 
félre, az egyikkorlátra könyökölvén. Ki-ki kedvére vigadt, de Aucasin 
nem vidúlt fel és nem is akart, mert semmi olyat nem látott amit 
kedvelt volna. Egy lovag pedig, megpillantván ötét, hozzája lépett 
és megszólította. „Aucasin, szólt, én is voltam betege annak a 
nyavalyának, aminek te. Jó tanácsot adnék hát néked, ha meg- 
hallgatnád." „Uram, feleié Aucasin, igen köszönöm 1 A jó tanács 
sokat ér. M „Pattanj lóra, szólt a lovag, s menj az erdőbe magadat 
kissé múlatni ; nézegesd a virágokat és külömb-külömbféle füve- 
ket és hallgasd a madarak énekét Jó szerencsével oly szót is 
hallhatsz, amely javadra válhatik." „Uram, feleié Aucasin, igen 
köszönöm! így fogok cselekedni." Azzal kimégyen a teremből s 
a lépcsőkön lesietve az istállóba fordúl, hol lova állott. Lovát meg- 
nyergeltetvén és felkantároztatván, lábát a kengyelbe veti s fel- 
pattan: ki a várból! Addig-addig lovagolt, míg eljutott az erdőbe, 
ottan is a forrás mellé, holott megtalálja a pásztorokat, épen a 
kilencedik órában. Köpenyegük a fűre volt kiterítve s eddegéltek, 
fölöttébb örvendezvén. 


• • • 
xvuj 


Digitized by Google 


Original from 

UNIVERSITY OF CALIFORNIA 



21. Most ének következik: 

Q Pásztomép ott heverész, szíved szőke kedvesét, 

Esmerés és Martinés, fényes arcát, kék szemét, 

Fruelins és Johanés, ' aki nékünk pénzt adott, 

Robecon és Aubriés. jó kalácshoz juttatott, 

Egyik mondja : „Égi kéz kést vehettünk s szép tokot, 

áldjon téged míg csak élsz, szóló sípot, furulyát, 
Aucasinünk, szép vitéz ! görbe botot, víg dudát, 

És azonkép áldja ég áldja őt az ég! “ 

22. Most szót mondok, mese-szót és rege-szót: 

^ Amint Aucasin hallotta a pásztorokat, megemlékezett Nicolete- 
röl, édes feléről, kit mindenek felett szeret vala. Azt gondolta 
magában, hogy ö járhatott itt. Megsarkantyúzta hát lovát s a pász- 
torokhoz siet „Szép fiúcskák, adjon isteni" „Fogadj isteni" feleié 
az, amelyik beszédesebb volt a többinél. „Szép fiúcskák, szólt 
Aucasin, énekeljétek el mégegyszer iménti nótátokat. “ „Nem éne- 
keljük mi, feleié az, amelyik beszédesebb volt a többinél. Átok a 
fejére, aki néked azt újra elnótázná, szép úrfi!" „Szép fiúcskák, 
szólt Aucasin, hát nem ismertek engem?" „Debizony, ismerünk, 
tudjuk, hogy te vagy Aucasin, a mi úrfink, csakhogy mi nem a 
tiéid vagyunk ám, hanem a gróféi." „Szép fiúcskák, mégis tegyé- 
tek meg, igen kérlek 1“ „Adta teremtette, szólt a pásztor, hát már 
miért énekeljek én neked, ha nincs rá kedvem? Hiszen nincs olyan 
hatalmas úr ezen a tájon Garin grófon kívül, aki, ha ökreimet, 
teheneimet vagy juhaimat rétjén vagy búzaföldjén kapná, el merné 
hajtani őket s nem rettegne szemei kikapartatásáért Miért éne- 
keljek hát néked, ha nincs rá kedvem?" „A jóisten szerelméért, 
szép fiúcska, tedd meg nékem I És kapsz érte erszényemből tíz 
garast." „Urfi, elvesszük a garasok n t, de mégsem énekelhetünk, 
mert eskünk tiltja, de ha akarod, énekszó helyett rendes szóval 
elmondhatom a dolgot" „Istenugyse, feleié Aucasin, a rendes szó 
is többet ér a semminél. “ „Urfi, hát épen itt üldögéltünk, reggeli 
hat és küenc óra közt, a forrás mellett falatozgatva, ahogyan most 
is cselekszünk. Egyszerre csak egy világszép leányzó jött hozzánk, 
altit tündérnek véltünk, mert az egész erdő megvilágosodott tőle. 

Pénzéből adott nekünk s rávett, megígérnünk, hogy jöttödre mond- 
juk meg, jó volna egyet vadásznod ebben az erdőben, mivel van 
itt egy vad, melyet ha megfoghatnál, ötszáz ezüsttallérért sem 
adnád egyik- egyik porcikáját, sőt semmi kincsért sem. Mert annál 
a vadnál oly orvosság vagyon, kit ha megkaphatnál, sebeid meg- 
gyógyítaná és ezt három napon belől meg kelletik szerezned, an- 
nakutána soha többé nem adatván meglátnod. Ha tehát úgy tet- 
szik, menj vadászni s ha nem tetszik, ne menj, — én ígéretemnek 
eleget tettem/ „Szép fiúcskák, szólt Aucasin, eleget mondtatok 
s isten segítségével majd csak rátalálok. M 

23. Most ének következik: 

9 Hall Aucasin drága szót, kant nem űzök, sem gimet, 
kedveséről hírhozót, nyomod nézem, hol lehet? 

szívéig harangozó! Karcsú tested, tűz szemed, 

Mond útána búcsúszót hangocskád és kellemed 

s elnyeli a vad bozót fájdítgatja mellemet, 

Vágtat gyorsan mint a szél de ha isten megszeret, 
s közbe-közbe így beszél : újra látlak tégedet, 

„Karcsú lánykám, Nicolete, nővérkém, szivem ! “ 

érted bolygom e helyet, 

24. Most szót mondok, mese-szót és rege-szót: 

^ Aucasin keresztül-kasúl bejárta az erdőt, jó lova vígan ügetett 
vele. Ingyen se véljétek, hogy a vad indák, vagy tövisek meg- 
kímélték volna. Jaj, dehogy isi Inkább megtépdesték ruháit, úgy- 
hogy alig lehetett volna ismét egybeölteni s karjaiból és oldalából 
harminc vagy negyven helyen is kiserkedt a vér, mélynek hullásán 
az úrfit ki-ki könnyen nyomon követhette volna a fű közt ö azon- 
ban annyira csak az ő édes felére, Nicolete-re gondolt, hogy semmi 
sajgást vagy fájdalmat nem érzett, hanem egész nap járta az erdőt, 
hívének mindazáltal semmi hírét nem hallván. Mikor pedig látta 
volna, hogy már estellik, nagy sírásba kezdett, kedvesét meg nem 
találhatván. Egyszer csak egy régi, füves úton lovagolt végig, 
mikor is maga előtt az úton egy legényt pillantott meg, aki hogy 
milyen volt, imhol elmondom. Nagytermetű és csodálatosképen 
ocsmonda és rút legény volt, kócos feje feketébb a füstölt sódar- 

nál, szemei tenyérnyire vetve egymástól. Széles pofái közt roppant 
orr tőmpült, tág orrlikakkal s ajkai veressége meghaladta a kár- 
bunkulus színét, fogai csúnyán sárgállván. Bivalybör nadrágot és 
cipőket viselt, lábszára térdenfölülig hárskéreggel volt körülcsa- 
varva s dupla köpönyeg kerítette. Nagy bunkósbotra támaszkodva 
bandukolt Aucasin sietve ment túl rajta s láttára igen megrettent. 
„Derék bátya, adjon isteni" „Fogadj isten," feleié a legény. „Mi 
jóban fáradsz ezen a vad helyen?" „Mi gondod rá? ‘ szólt a legény. 
„Semmi, feleié Aucasin, csak úgy kérdeztem." „Dehát miért pi- 
tyeregsz, kérdezte a legény, és miért vagy annyira elszontyolodva? 
Ha én olyan hatalmas úrfi volnék, mint te, az egész világért sem 
sírnék." „Ej, hát ismersz engem?" szólt Aucasin. „Ojjé, tudom 
én, hogy te Aucasin vagy, a gróf úr fia, s ha elmondod, miért pi- 
tyeregsz, én is elmondom, mi járatban vagyok itt." „Jó, feleié 
Aucasin, igen szívesen elmondom. Vadászni jöttem ma ebbe az 
erdőbe s elvesztettem világszép fehér agaramat, azért sírok. * „Tyhü! 
szólt a legény, a szívre, mely Urunk testében dobogott! így sírni 
egy büdös kutyáért! Átkozott tökfilkó aki ezért megsajnál I Hiszen 
nincs ennek a földnek olyan hatalmas ura, akitől ha a te atyád 
akár tíz, tizenöt vagy húsz ebet kéme, nagy örömmel azonnal 
meg ne adná! Bezzeg én inkább sírhatnék és panaszkodhatnék!" 
„És miért, jó bátya?" „Elmondom urficskám. Egy gazdag pa- 
raszthoz voltam beszegődve, ekéjét tartani, négy ökrét hajtani. 
Három nappal ezelőtt aztán nagy baj ért, mert elvesztettem a 
legszebbik ökröt, Roget nevűt s azt keresem. Három napja se 
nem eszem, se nem iszom s nem merek bemenni a városba, mert 
börtönbe vetnének, fizetni semmiképp sem tudván. Nincs semmi 
egyéb valamit érő holmim, mint amit itt rajtam látsz. Van egy 
szegény anyám, akinek egyetlen valamit érő holmija a derékalja 
volt, azt is kihúzták alóla s most csupasz szalmán hál, úgyhogy 
még magamnál is jobban sajnálom. Ám a vagyon jön és megy, 
s amit ma elvesztettem, holnap újra megkereshetem és kifizethetem 
az ökör árát, mihelyt lehet, — hát nem is sírok ! És te elpityeredsz 
egy koszos kutyáért! Átkozott tökfilkó aki megszán!" „Derék 
bátya, igazán megvigasztalsz ! Isten áldjon meg érte ! Mennyit ért 
az a te ökröd?" „Urficskám, húsz garast követelnek érte, s egyet- 
len fillért sem tudtam lealkudni az árából." „Imhol, szólt Aucasin, 

itt van húsz garas az erszényemből, fizesd meg az ökrödet ! “ „Igen 
köszönöm úrfí, szólt a legény. Isten segítsen megtalálnod, amit 
keressz!“ Azzal elválnak. Aucasin tovább lovagol. Az éjszaka 
szép volt és nyugalmas, Aucasin pedig addig-addig haladt, míg 
eljutott az út elágazásáig, ahol is megpillantotta a lugast, melyet, 
mint tudjátok, Nicolete rakott volt, kívül-belül, fölül-alúl virágokkal 
ékesítvén, kinél már szebb nem is lehetett. Amint Aucasin a lu- 
gast észrevette, nyomban megállt s a hold fénye besütött a házi- 
kóba. „Istenemre ! szólt Aucasin, Nicolete járt erre, az én édes 
felem s ez az ő szép kezeinek munkája ! Az ő édes szerelméért 
imhol leszállók lovamról s egy éjszakára itt pihenek. * Kiemelte 
lábát a kengyelből, hogy leszálljon, de a ló igen magas állat volt 
Aucasin pedig annyira elgondolkodott Nicolete-jén, az ő édes felén, 
hogy keményen nekiütődött egy kőnek s válla csontja kizökkent 
helyéből. Igen érezte sebesültét, de nagy erőlködéssel, ahogy le- 
hetett, mégis feltápászkodott s lovát másik kezével odakötötte 
egy galagonyabokorhoz. Aztán oldalára fordúlva hátrakúszott a 
lugasba. Kinézvén az egyik nyíláson, megpillantotta az ég csil- 
lagait, melyek közül a legfényesebbikhez így kezdett szólani : 

25. Most ének következik: 

Q „Kis csillag, köszöntelek, hozzá szállnék egyenest, 
ki a holdat követed, csak egy percig lenni fenn ! 

Nicolete is tán veled Csókolnálak édesem, 

szőkén száll és bút feled ; hullnék aztán szívesen, 

a jóisten úgy lehet, Mert lennék királyfi bár, 

nagy kegyelmet véle tett édesebb díj sohse vár, 

s lakozása égbe lett nővérkém, szivem I “ 

Ha ő leng a föld felett 

26. Most szót mondok, mese-szót és rege-szót: 

q Amint Nicolete meghallotta Aucasint hozzásietett mert nem 
volt tőle nagyon távol. Belépett a lugasba, kaijait nyaka köré 
fonta s összecsókolgatta és összeölelgette, „Drága, édes szerel- 
mem, isten hozott 1“ „Te is üdvözlégy, drága édes szerelmem!" 
Újra összeölelkeztek és összecsókolóztak s vége-hossza nem volt 
örvendezésüknek. „Aj, édes szerelmem, szólt Aucasin, az imént sú- 

lyos seb esett a vállamon, de se sajgását, se fájását nem érzem, 
mivelhogy téged láthatlak!" Nicolete megtapintgatta kedvesét 
s észrevette, hogy válla kiment a helyéből s addig simogatta 
fehér kezeivel, míg isten segítségével, aki barátja a szerelmesek- 
nek, helyére igazította a csontot. Azután virágokat, friss fűvet és 
zöld leveleket szaggatván, inge egyik darabjával a sebre kötözte, 
amitől az nyomban meggyógyúlt. „Aucasin, szólt Nicolete, édes 
felem, tartsunk tanácsot, mitévő légy? Ha atyád holnap fölvereti 
az erdőt s rámtalálnak, engem halál vár, véled bármi essék." 
„Fölöttébb szörnyű volna az énnékem, feleié Aucasin, de hacsak 
lehet, megnem engedem, hogy ittfogjanak. “ Azzalf ölpattant lovára 
s kedvesét csókok és ölelések közt maga elé ültetve, kinyargaltak 
a mezőre. 


27. Most ének következik: 


<[ Most a szőke Aucasin 
delin és szerelmesen 
mély erdőből kimegyen 
s azt, kit nyergében viszen 
és ki kaija közt pihen, 
csókkal hinti szüntelen, 
ám az inti csendesen : 

„ Aucasinem, hű felem, 
merre indúlsz most velem ? 


„Mit tudom én, édesem, 
merre? mindegy énnekem, 
erdőkön, vad útfélén, 
csak te légy mindig velem ! “ 
Mennek hát völgyön, hegyen, 
városon, tanyás helyen 
s egy szép napon hirtelen 
homokos part mentiben 
hopp, leszállanák. 


28. Most szót mondok, mese-szót és rege-szót: 

<J Aucasin, mint hallottátok és megértettétek, kedvesével együtt 
leszállott a tenger mellett. Az úrfi kantárszáron vezette lovát, ked- 
vesét pedig kezénél fogta, így indúltak el a parton. Aucasin egy- 
szerre csak hajót vett észre, melyen kalmárok vitorláztak a part 
közelében. Intett nekik s azok odajöttek, majd megalkudván, ha- 
jójukra vették mindkettőjüket. Mikor nyílt tengerre értek, nagy és 
csuda vihar kerekedék, mely ide-oda hányta s vetette őket, va- 
lamig egy idegen országba nem jutottak, Torelore várának kikö- 
tőjébe. Holott is megkérdezvén, mely földön járnának, mondák 
nekik, hogy ez Torelore királynak földje. Aucasin azt is megkér- 

dezte, miféle ember ez a király s visel-e mostanában háborút? Fe- 
lelék : „Igen, még pedig nagy háborút ! “ Aucasin akkor elbúcsúzott 
a kalmároktól s azok is öt istennek ajánlották. Lóra szállt, kardját 
felövezvén s édes felét maga elé ültetvén. így értek a vár alá. 
Ott megkérdezte, hol a király ? Azt felelték, hogy épen gyermek- 
ágyban fekszik. „Hát akkor a felesége mit csinál?* Azt felelték, 
hogy a királyné a sereggel van s véle az ország minden lakósa. 
Mikor Aucasin ezt hallotta, igen elcsodálkozott s a palotához ér- 
kezvén, édes felével együtt leszállt lováról. Nicolete tartotta a 
lovat, Aucasin pedig felövezett karddal a palotába lépett, addig 
menvén, míg a király fekvő szobájába nem jutott 

29. Most ének következik: 

Q Aucasin, a deli-szép, gyermekágyban fekszem épp; 

vén királyhoz most belép, ám leszek még újra ép, 

lépeget elébb-elébb, hallgatok egy szent misét, 

meg is leli fekhelyét miként őseim tevék, 

Odamegy en, kőzelébb, aztán roppant hadinép 

s szól, halljátok csak, mikép? élén ellenimre mék 
„Vén csont! mi esett beléd?" s nem tűrök tovább !“ 

S az szól: „Szülés görcse tép, 

30. Most szót mondok, mese-szót és rege-szót: 

q Mikor Aucasin a királyt ekként beszélni hallotta, fogta a pap- 
lanokat amikkel be volt takarva s valamennyit széthányta a 
szobában. Háta mögött egy fütyköst pillantott meg. Előkapta, 
visszafordúlt s úgy elagyabugyálta vele őfelségét, hogy csaknem 
belegebedt „Héj, szép úrfi! — kiáltott a király — mit akarsz 
velem? Elment az eszed, hogy saját házamban így elversz?" 
„Isten szent szivére! — feleié Aucasin — beste kurafia, menten 
agyon is váglak, ha azonnal meg nem fogadod, hogy országod- 
ban férfi többet gyereket nem szül!" A király megfogadta, s 
minekutána ez megtörtént, „Felség, szólt Aucasin, most pedig 
vezess oda, ahol feleséged a haddal vagyon." „Szívesen úrfi," 
feleié a király. Azzal lóra szállt s Aucasin is az övére, Nicolete 
pedig a királyné termeiben maradt A király és Aucasin odalova- 
goltak, ahol a királyné harcolt s megpillantották a vackorral, to- 

jással és friss sajttal vívott csatát. Amint Aucasin szemlélni kezd- 
te ezt az ütközetet, szeme-szája elállóit a csodálkozástól. 

31. Most ének következik: 

q Aucasin most megpihen, vagy pöffedt gombát viszen : 
hátradőlve nyergibsn ki habot csap csöpp vizen, 

bámészkodik, néz igen, az már hős itt, azt hiszem, 

ez a furcsa harc mily en ! Hősi úrfi, Aucasin 

Minden harcos iziben elbámészkodik ezen 

sajtot lóbál kéziben, s húj, kacagni kezd. 

van ki vad vackort vészén 

32. Most szót mondok, mese-szót és rege-szót: 

CJ Mikor Aucasin ezt a csodadolgot látta, odafordűlt a királyhoz: 
„ Felség, szólt Aucasin, ezek a te ellenségeid?" „Igen, úrfi" fe- 
leié a király. „ Akarod- é, hogy kitöltsem rajtok bosszúdat?* 
„Hogyne akarnám?" feleié a király. Akkor Aucasin kardot rán- 
tott s közéjük rohanva jobbra-balra vagdalkozni kezdett, sokakat 
megölvén bennök. Mikor pedig a király ezt az öldöklést látta, 
zabolán fogta Aucasin lovát s szólt: „Héj urficskám, ne öld meg 
őket olyan nagyon!" „Ejnye, feleié Aucasin, hát akkor hogyan 
töltsem rajtok bosszúdat?" „Urfi, szólt a király, már eddig is túlon- 
túl megbosszúltál. Mifelénk nem szokás egészen agyonverni 
egymást!" Az ellenség pedig megfutamodék. Akkor a király és 
Aucasin visszatértek Torelore várába. Az ország lakói mondo- 
gatni kezdték a királynak, hogy Aucasint űzze el földjéről, Nico- 
lete-et pedig tartsa ott, feleségül fia számára, mivel igen rangbéli 
születésű leánynak látszik. Nicolete, ezt hallván, bezzeg nem örült, 
hanem így kezdett szólani: 

33. Most ének következik: 

^ „Felséges úr, Torelore, ámde drágább derítőre, 

— szép Nicolete így felel, — táncra, víg kört kerítöre, 
néped rám azt mondja: döre, hárfahangra, hegedöre, 
mert ha Aucasin ölel, játékra, nevettetöre 

reszket testem gyenge bőre ; sohse vágyom én ! " 

34. Most szót mondok, mese-szót és rege-szót: 

Aucasin Torelore várában vígan és kedvére éldegélt, hiszen 
ott volt vele Nicolete, szíve édes fele, akit olyigen szeretett Mi- 
közben azonban ily vígan és kedvére élt, egyszerre csak egy sereg 
szaracén jött a tengeren s megostromolták és bevették a várat 
javakat rabolván és rabokat fogdosván. így ragadták meg Auca- 
sint és Nicolete-et is, és Aucasin kezeit és lábait megkötözvén, 
egyik hajóba vetették, Nicolete-et pedig másikba. A tengeren 
vihar kerekedék, mely a két hajót elterelte egymástól. Az, ame- 
lyiken Aucasin hányódott, sok bolyongás után Biaucaire vára 
alá érkezett, s mikor a lakósok elöfutottak, hogy a hajót jussuk 
szerént megvámolnák, Aucasint is megtalálták és ráismertek. 
A Biaucaire-béliek igen megörültek úrfijok láttára, mert Aucasin 
már három éve volt oda Torelore várában s azalatt apja-anyja 
meghaltak. A nép tehát Biaucaire várába vitte Aucasint s hódolt 
neki, Ö pedig békében országolt rajtuk. 

35. Most ének következik: 

q Aucasin hát visszatért, apját, anyját, senkijét: 

Biaucaire-be hazaért „Fényes arcú kedvesem, 

s városát és nemzetét hol vagy? egyre azt lesem, 

békén tartva, éldegélt nincs közel hely s messze sem, 

Majd nagy esküt esküvék, szárazon sem tengeren, 

úgy gyászolni kegyesét, hol nyomod nem keresem, 

fényes arcú jegyesét csak megleljelek ! “ 

ahogy nem siratta még 

36. Most szót mondok, mese-szót és rege^szót: 

Q Hagyjuk most kicsinyég Aucasint s szóljunk Nicolete-röl. A 
hajó, melyen Nicolete hányódott, Carthago királyáé volt, aki 
pedig atyja vala Nicolete-nek. És volt neki tizenkét fiútestvére is, 
valamennyien királyok és fejedelmek. Mikor a hajóbeliek látták, 
hogy Nicolete milyen szép leány, nagy tisztességgel kezdtek véle 
bánni, s ünnepséget tartottak felvidítására, kérdezgetvén, honnan 
való volna? Mert igen rangbéli személynek s fejedelmi eredetű- 
nek alíták. ö azonban nem felelhetett meg nékik, hogy ki volna, 

mert még gyenge gyermek korában rabolták vala el. Tovább 
hajóztak hát, míg Carthago városa alá nem értek. Mikor Nicolete 
megpillantotta a várfalakat és a vidéket, egyszerre eszébe jutott, 
hogy itt nevelkedett s zsenge korában innen rabolták el. Mert 
annyira nem volt egészen kicsiny gyermek, hogy ne tudta volna, 
hogy Carthago királya vala édesatyja s ez a város nevelkedése 
helye. 

37. Most ének következik: 

CJ Nicolete, a drága gyermek, jaj, Aucasin, merre lellek? 
alighogy a parton termett. Drága úrfi nem feledlek, 

hol elé ragyogva kelnek édes képed, hű szerelmed 

falak, ormok s büszke termek, bennem ég és bennem erjed, 
szóra búslakodva gerjed: Isten adjon segedelmet 

„Jaj, bár rangom nagyra terjed, két karodban lelni enyhet, 
bár vagyok királyi gyermek két karod közt elmerengek 
s testvéreim fejedelmek, s szájon és orcán melenget 

jaj, mit ér? vad nép ölelget, csókjaid heve 1 * 

38. Most szót mondok, mese-szót és rege-szót: 

Mikor Carthago királya Nicolete-et ekként beszélni hallotta, kar- 
jait nyaka köré vetvén megölelte. „Drága szépségem, mondá, 
szólj, ki vagy hát? Ne félj így tőlem 1“ „Felség, feleié Nicolete, 
én a carthagói király leánya vagyok s zsenge koromban elrabol- 
tak, vagy tizenöt évvel ezelőtt." Mikor a carthagóbeliek ezt a 
beszédet hallották, nyomban megismerték, hogy Nicolete igazat 
szól s tisztességére nagy nagy ünnepséget csapván a palotába 
vitték, király leányához illően. Mindjárt feleségül akarták adni 
az egyik pogány fejedelemhez, de Nicolete-nek eszében sem 
volt a házasság. így maradt ott három vagy négy napig. Akkor 
azon kezdte tömi fejét, mily csellel indúlhatna Aucasin kere- 
sésére. Hegedöt szerzett s hegedülni tanúit, mígnem egy napon 
csakugyan feleségül akarták adni egy hatalmas pogány király- 
hoz. Akkor éjszaka kiszökött s a kikötőbe menvén, egy szegény 
asszonynál rejtőzött el a parton. Arravaló micsodás füvet kerítvén 
fejét és orcáját megkente, valamíg egészen megfeketedett és 
megbámult Aztán zekét köpenyeget, fiú-inget és nadrágot var- 

xxvij 


Digitized by Google 


Original from 

UNIVERSITYOF CALIFORNIA 



ratott s vándorló énekesnek öltözvén, vette a hegedőt s addig 
kérlelte az egyik hajóst, valamíg az hajójába nem fogadta. A ha- 
jósnép fölvonta a vitorlát s nyilt tengerre evezvén Provence 
partjaihoz közeledett Ott Nicolete kiszállott a hajóból, vette he- 
gedűjét s hegedölve járta végig az országot, valamíg Biaucaire 
várához nem érkezett, ahol Aucasin lakozott. 


39. Most ének következik: 


CJ Biaucaire-ban egy napon 
Aucasin a bástyán üle, 
fönn a széles kőlapon 
és vitézei körűié. 

Víg madánaj énekelt, 
bimbó, lomb pattant örülve, 
s ím elé, fénnyel derülve 
Nicolete emléke kelt: 
bús sóhajé, múltaké, 
könnyeké is, hulltaké. 

S hopp ! egyszer csak jött a lány 
hegedővei, halk vonóval 
s ily beszéd kelt ajakán: 
„Zengek néktek rege-szóval 
dús lovagnép fönt s alant, 
Aucasin úr mily kaland 
szerelmetes hőse lett 
s édes párja Nicolete ! 


Lovag a lányt úgy szerette, 
rengetegben felkereste, 
ám Torelore fokán 
foglyul ejté vad pogány, 
s nem is tudni, hova lett? 
Most az édes Nicolete 
carthágói fok felett 
búsong, bár király az atyja 
s bár egész nép szolga-hadja ; 
ám az apja mondogatja, 
vad pogánynak nőül adja 
s Nicolete-et bú rikatja, 
jaj, mert minden gondolatja 
csupán ama Aucasiii 
s esküszik keservesen, 
nem lesz másé sohasem, 
ha az övé nem leszen, 
akit úgy szeret * 


40. Most szót mondok, mese-szót és rege-szót: 

q Mikor Aucasin Nicolete-et ekként beszélni hallotta, igen meg- 
örült s félrevonván őt, kérdezgetni kezdte. „Drága öcsikém, 
szólt Aucasin, nem tudsz-e valamit ama Nicolete-röl, akiről itt éne- 
keltél?" „Dehogyisnem, úrfi, tudom róla, hogy ő a legnemesebb, 
és legokosabb teremtmény, aki csak valaha e világon teremtő- 
dött ö a carthagói király leánya, aki ugyanakkor ejtette öt rabúl, 
mikor Aucasint s magával vitte Carthagóba, holott is mikor 
megtudta, hogy Nicolete az ö leánya, tisztességére nagy ünnep- 
séget rendelt. Most pedig azt forgatja elméjében, hogy egy napon 

feleségül adja leányát Spanyolföld valamelyik leghatalmasabb 
fejedelméhez. Nicolete azonban inkább felakasztatja vagy tűzön 
sütteti magát, semhogy akármelyiket is férjéül fogadja, bármily 
nagy úr légyen is. * „ Hej édes öcsikém, szólt Aucasin gróf, ha 
hajlandó lennél visszafordúlni abba az országba s megmondani 
Nicolete-nek, hogy jöjjön ide egy szóra, annyit adnék javaimból, 
amennyit csak kérni, vagy elvinni tudnál. És tudd meg azt is, 
hogy én az ö érte való szerelmem mián más személyt feleségül 
nem veszek, ha még oly rangbéli vérség lenne is, hanem csak 
öreá várok s vagy ö lesz a házasfelem, vagy senki. És ha tudtam 
volna, hol találhatok reá, nem kutattam volna tovább a világot." 
„Urfi, feleié a leány, ha megtartod Ígéretedet, visszamegyek érte, 
megteszem néked és néki, akit igen szeretek." Aucasin akkor 
fogadalmat tett a leánynak s húsz ezüstpénzt is adatott neki. 
Nicolete elbúcsúzott s Aucasin sírni kezdett édes feléért való 
szerelmében. Mikor pedig Nicolete ötét sírni látta, „Urfi, mondá, 
ne félj semmit is, mert kevés idő jártán városodba hozom édesedet 
s ismét látni fogod öt." Mikor ezt Aucasin hallotta, igen megör- 
vendezett. Nicolete pedig eltávozván, a városba ment, az ispán 
özvegyének házához, minthogy az ispán, az ő fogadott atyja, 
immáron nem élt. Ott megszállván, elbeszélte az asszonynak 
dolgai estét s az ispán özvegye ráismert benne nevelt Nicolete- 
jére. Mosdót és fürdőt készített tehát a leánynak s nyolc nap 
elteltével egy valami fűvel, mely vérehullajtónak is neveztetik, 
megkente Nicolete-et, aki attól szebbé változott, mint valaha is 
volt. Akkor aztán felöltözött pompás selyem köntösökbe, ami- 
lyeneknek az ispánné nagy bőségében volt s leült a szobában 
egy selyemmel kivarrott szönyegvánkosra, beszólitván az asz- 
szonyt, hogy most már mehet Aucasinért, az ő édes feléért Az 
ispánné aszerint is cselekvék. Mikor pedig a várba érkezett, Au- 
casint Nicolete-jeért siránkozva és sóhajtozva találta, amiért oly 
soká késlekedik. Az úri hölgy így szólt Aucasinhoz: „Aucasin, ne 
búslakodj tovább, hanem jer velem iziben, hadd mutassam meg 
néked azt a valamit, amit legjobban szeretsz a világon. Mert itt 
van Nicolete, a te édes feled, aki messze földről idejött keresé- 
sedre." És Aucasin nagyon megörült. 

41. Most ének következik: 



<J Nosza, mikor Aucasin 


kedveséről hírt vészén, 
hogy itt van, közel helyen, 
örvend, mint még sohasem. 
Ispánnéval sebtiben 
a kastélyba bémegyen, 
szép szobába besiet, 
ahol várja Nicolete. 

Látja a lány és ezen 
örvend, mint még sohasem, 
nosza, víg ugrást teszen, 


s mikor belép Aucasin, 
nyomban karja közt terem, 
csókolja édesdeden, 
szemét, száját tüzesen. 

Fut az éj s más reggelen 
Nicolete-tel rendesen 
oltárhoz megy Aucasin 
és a lány grófné leszen. 
Aztán hosszú éveken 
éltek vígan, édesen, 
nem ért több gyászt Aucasin 
s véle Nicolete-je sem, 
búcsút mond hát énekem, 



s nincsen több szavam. 


«JA Z AUCASIN ÉS NICOLETE-RŐL SZÓLÓ XII. SZÁZADBELI 
CHANTE-FABLE-T (ÉNEKES HISTÓRIÁT) AZ ÓFRANCIA ERE- 
DETIBŐL A HERMANN SUCHIER-FÉLE KIADÁS ALAPJÁN 
(PADERBORN, 1878.) MAGYARRA FORDÍTOTTA TÓTH ÁRPÁD. 
SAJTÓ ALÁ RENDEZTE, MINT A MONUMENTA LITER ÁRUM 
L SOROZATÁNAK 3. SZÁMÁT KIRÁLY GYÖRGY. A KÖNYV 
TIPOGRÁFIAI ELRENDEZÉSÉT KNER IMRE TERVEZTE. NYOM- 
TATTA ÉS KIADTA KNER IZIDOR, GYOMÁN, 1921. 
MERÍTETT PAPIROSON 60 SZÁMOZOTT, 
FAMENTES PAPIROSON 600 
PÉLDÁNYBAN. 

